
Biroul Permanent

al

Camerei  Deputaţilor

Vă înaintăm, alăturat, raportul asupra Proiectului de Lege privind ratificarea Scrisorii de intenţie semnată de autorităţile române la Bucureşti la 22 decembrie 2010, aprobată prin Decizia Consiliului director al Fondului Monetar Internaţional din 7 ianuarie 2011 şi pentru modificarea Ordonanţei de urgenţă a Guvernului nr.99/2009 privind ratificarea Aranjamentului stand-by dintre România şi Fondul Monetar Internaţional, convenit prin Scrisoarea de intenţie transmisă de autorităţile române, semnată la Bucureşti la 24 aprilie 2009, şi prin Decizia Consiliului director al Fondului Monetar Internaţional din 4 mai 2009, precum şi a Scrisorii suplimentare de intenţie, semnată de autorităţile române la data de 8 septembrie 2009 şi aprobată prin Decizia Consiliului director al Fondului Monetar Internaţional din 21 septembrie 2009, trimis comisiei noastre pentru examinare pe fond, cu adresa Biroului Permanent PLx.495    din  5 septembrie 2011.
	PREŞEDINTE,

Maria Eugenia BARNA


Parlamentul  României

[image: image1.png]FOMANIA




	Comisia pentru buget, finanţe şi bănci
	
	Bucureşti,    

Nr. 22/ 375 /22.09.2011


RAPORT  
asupra  Proiectului de Lege privind ratificarea Scrisorii de intenţie semnată de autorităţile române la Bucureşti la 22 decembrie 2010, aprobată prin Decizia Consiliului director al Fondului Monetar Internaţional din 7 ianuarie 2011 şi pentru modificarea Ordonanţei de urgenţă a Guvernului nr.99/2009 privind ratificarea Aranjamentului stand-by dintre România şi Fondul Monetar Internaţional, convenit prin Scrisoarea de intenţie transmisă de autorităţile române, semnată la Bucureşti la 24 aprilie 2009, şi prin Decizia Consiliului director al Fondului Monetar Internaţional din 4 mai 2009, precum şi a Scrisorii suplimentare de intenţie, semnată de autorităţile române la data de 8 septembrie 2009 şi aprobată prin Decizia Consiliului director al Fondului Monetar Internaţional din 21 septembrie 2009
Cu adresa nr. PLx. 495 din 5 septembrie 2011, Biroul Permanent,  în temeiul art.95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond Comisia pentru buget, finanţe şi bănci cu Proiectul de Lege privind ratificarea Scrisorii de intenţie semnată de autorităţile române la Bucureşti la 22 decembrie 2010, aprobată prin Decizia Consiliului director al Fondului Monetar Internaţional din 7 ianuarie 2011 şi pentru modificarea Ordonanţei de urgenţă a Guvernului nr.99/2009 privind ratificarea Aranjamentului stand-by dintre România şi Fondul Monetar Internaţional, convenit prin Scrisoarea de intenţie transmisă de autorităţile române, semnată la Bucureşti la 24 aprilie 2009, şi prin Decizia Consiliului director al Fondului Monetar Internaţional din 4 mai 2009, precum şi a Scrisorii suplimentare de intenţie, semnată de autorităţile române la data de 8 septembrie 2009 şi aprobată prin Decizia Consiliului director al Fondului Monetar Internaţional din 21 septembrie 2009.

La întocmirea prezentului raport, în conformitate cu art.97 din Regulamentul Camerei Deputaţilor, Comisia a avut în vedere avizul favorabil al Consiliului Legislativ  transmis cu adresa nr.723/28.06.2011.
Prezenta propunere legislativă are ca obiect de reglementare   ratificarea Scrisorii de intenţie semnată de autorităţile române la Bucureşti la 22 decembrie 2010, aprobată prin Decizia Consiliului director al Fondului Monetar Internaţional din 7 ianuarie 2011 şi amendarea alin.(5) al art.6 a Ordonanţei de urgenţă a Guvernului nr.99/2009 privind ratificarea Aranjamentului stand-by dintre România şi Fondul Monetar Internaţional, convenit prin Scrisoarea de intenţie transmisă de autorităţile române, semnată la Bucureşti la 24 aprilie 2009, şi prin Decizia Consiliului director al Fondului Monetar Internaţional din 4 mai 2009, precum şi a Scrisorii suplimentare de intenţie, semnată de autorităţile române la data de 8 septembrie 2009 şi aprobată prin Decizia Consiliului director al Fondului Monetar Internaţional din 21 septembrie 2009, publicată în Monitorul Oficial al României, Partea I, nr.629 din 22 septembrie 2009, cu modificările ulterioare, în vederea adoptării unei formulări unitare în ceea ce priveşte modalitatea de achitare a serviciului datoriei publice în cazul finanţărilor rambursabile contractate  de Ministerul Finanţelor Publice în vederea finanţării deficitului de stat şi refinanţării datoriei publice.
Cea de-a şasea evaluare în cadrul Acordului Stand-by efectuată în cadrul misiunii Fondului Monetar Internaţional care a avut loc în perioada 20 octombrie-1 noiembrie 2010, la Bucureşti, s- a materializat prin redactarea şi semnarea de către reprezentanţii părţii române, pe data de 22 decembrie 2010, a unei Scrisori de intenţie.
Aceasta a fost supusă dezbaterii şi adoptării în şedinţa Consiliului director al Fondului din data de 7 ianuarie 2011.
Cea de-a şaptea tranşă de împrumut în valoare totală de 11,443 mld DST s-a disponibilizat pe data de 11 ianuarie 2011 în contul Băncii Naţionale a României şi se utilizează pentru susţinerea rezervei valutare.
Pentru accesarea celei de-a şaptea tranşe din împrumut au fost convenite următoarele acţiuni preliminare:
· aprobarea de către Parlament a bugetului convenit pentru 2011, inclusiv ratificarea cotei de 24% pentru TVA;
· asigurarea că arieratele bugetului de stat şi ale asigurărilor sociale sunt aproape de zero la sfârşitul lunii noiembrie 2010;

· aprobarea legislaţiei privind salarizarea unitară a sectorului public;

· intrarea în vigoare a legii de reformă a pensiilor;

· asigurarea că Banca Naţională este singura instituţie autorizată să reglementeze activităţile de creditare ale băncilor;
· o nouă condiţionalitate :  amendarea legislaţiei în sensul de a permite utilizarea resurselor FGD pentru a facilita restructurarea băncilor, inclusiv operaţiuni de vânzare de active cu asumare de passive. Termenul pentru îndeplinirea acestei condiţionalităţi este 15 martie 2011.
Maturitatea fiecărei tranşe este de  5 ani, perioadă pentru care se calculează dobândă. La dobândă nu se aplică perioadă de graţie.
Proiectul de Lege face parte din categoria legilor ordinare art.76 din Constituţia României, republicată.  Camera Deputaţilor este  prima Cameră sesizată.
La dezbaterile comisiei a participat ca invitat în conformitate cu prevederile art.55 din Regulamentul Camerei Deputaţilor, din partea Ministerului Finanţelor Publice, domnul Bogdan Alexandru Drăgoi, Secretar de Stat.
La lucrările comisiei şi-au înregistrat prezenţa un număr de 31 deputaţi din totalul de 33 membri ai comisiei.
Raportul comisiei a fost votat cu unanimitate de către deputaţii prezenţi la dezbateri.
În urma dezbaterii  Proiectului de Lege privind ratificarea Scrisorii de intenţie semnată de autorităţile române la Bucureşti la 22 decembrie 2010, aprobată prin Decizia Consiliului director al Fondului Monetar Internaţional din 7 ianuarie 2011 şi pentru modificarea Ordonanţei de urgenţă a Guvernului nr.99/2009 privind ratificarea Aranjamentului stand-by dintre România şi Fondul Monetar Internaţional, convenit prin Scrisoarea de intenţie transmisă de autorităţile române, semnată la Bucureşti la 24 aprilie 2009, şi prin Decizia Consiliului director al Fondului Monetar Internaţional din 4 mai 2009, precum şi a Scrisorii suplimentare de intenţie, semnată de autorităţile române la data de 8 septembrie 2009 şi aprobată prin Decizia Consiliului director al Fondului Monetar Internaţional din 21 septembrie 2009, în şedinţa din data de 21 septembrie 2011, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma prezentată de Guvern.
	PREŞEDINTE,

Maria Eugenia BARNA
	SECRETAR,

Nicolae BUD


Şef serviciu: Consilier  Gica Roşu

Întocmit, Consilier  Luminiţa Ghiorghiu                                                                          

